Olav Kristoffer Slagsvold

Olav Kristoffer Slagsvold (født 21. oktober 1918 i Romedal, død 10. juli 1980) var en norsk tannlege og professor i kjeveortopedi.

Faglig arbeid
Slagsvold tok doktorgrad ved Det odontologiske fakultet, Universitetet i Oslo, i 1969, og ble professor og leder for Avdeling for kjeveortopedi ved samme universitet i 1971. Fra 1950 til 1951 hadde Slagsvold studieopphold i USA som statsstipendiat. Hans erfaringer derfra satte spor etter seg i det kjeveortopediske miljøet i Norge. Han hadde en rekke sentrale verv i Norsk kjeveortopedisk forening. Da videreutdanning i kjeveortopedi ble etablert i 1964, var han en av pionerene bak, og han bidro til å løfte norsk spesialistutdanning opp på et internasjonalt anerkjent nivå.

Hans publikasjoner dekket mange sider ved faget kjeveortopedi (orthodontics), blant annet kraniofacial vekst og utvikling, kefalometri og tanntransplantasjoner, samt medvirkning til lærebøker. The European Orthodontic Society hadde sin kongress i Oslo i 1972, med Olav Slagsvold som president. Han hadde videre en viktig rolle i etablering av tidsskriftet European Journal of Orthodontics, et av de mest anerkjente tidsskrift innenfor kjeveortopedi.

Han startet opprettelsen av Oslo Craniofacial Growth Archives, et longitudinelt materiale fra Nittedal og Oslo, som ble samlet for å kunne studere dentofacial vekst og utvikling fra barndom til voksen alder (fra 6 til 25 år). Dette har hatt betydning blant annet for å kunne studere normal og avvikende tann- og bittutvikling.

På 1960-tallet utviklet Slagsvold, i samarbeid med tannlege, spesialist i oral kirurgi og oral medisin, Bjørn Bjercke, en metodikk for autotransplantasjon av tenner. Dette kan utføres på unge pasienter med omfattende tannskader og manglende tannanlegg. Siden ble metoden videreutviklet, og betraktes som en skandinavisk spesialitet i den odontologiske verden. Metoden anvendes fortsatt.

Familie

Olav Kristoffer Slagsvold var gift med Britt Karin (Bitten) Slagsvold (født Berg-Pettersen) (født 1928 i Narvik, død 2005), datter av Carl Berg-Pettersen som eide skipsverkstedet Narvik Mek. Verksted. De fikk fire barn: Psykologen Britt Slagsvold (1949), legen Svein Slagsvold (1952), legen Carl-Erik Slagsvold (1957) og sosiologen og presten Marit Slagsvold (1962).

Bibliografi 

 Slagsvold, Olav Kristoffer (1955). Kjeveortopedi. I Nordisk medisinsk odontologisk haandbog.
 Slagsvold, Olav Kristoffer (1958). Kjevens postnatale vekst. I Nordisk lärobok i odontologisk ortopedi.
 Slagsvold, Olav Kristoffer (1958). Bittmessige problemer hos barne- og ungdomspasienter. Norsk tannlegeforenings Tidende
 Slagsvold, Olav Kristoffer (1960). Postnatal growth of the jaws. Introduction to Orthodontics. 
 Slagsvold O, Bjercke B. Autotransplantasjon av premolarer. Göteborgs Tandläkaresällskaps Artikkelserie 1967; 351: 45 – 85.
 Slagsvold O, Bjercke B. Autotransplantasjon of premolars with partly formed roots: a radiographic study of root growth. Am J Orthod 1974; 66: 355 – 66.
 Slagsvold O, Bjercke B. Indications for autotransplantation in cases of missing premolars. Am J Orthod 1978; 74: 241 – 57.
 Slagsvold O, Bjercke B. Applicability of autotransplantation in cases of missing upper anterior teeth. Am J Orthod 1978; 74: 410 – 21.
 Slagsvold, Olav Kristiffer (1969). Variasjoner i kraniets breddedimensjoner. En morfologisk undersøkelse på et norsk skallemateriale fra middelalderen.  Doktoravhandling, Universitetet i Oslo (xx riktig referanse). 
 Slagsvold, O. & Pedersen, K.  (1977). Gonial angle distortion in lateral head films: a methodological study. American Journal of Orthodontics. ajodo.org 
 Slagsvold, O & Karlsen, K. (1981) The control mechanism of tooth eruption. An experimental study in adult monkeys. The European Journal of Orthodontixs. Academic.oup.com

Referanser 

Professorer ved Universitetet i Oslo
Odontologi